જામનગરના નાગનાથ નાકા પાસે ગઈરાત્રે પોલીસ દ્વારા કરવામાં આવી રહેલા પેટ્રોલિંગ દરમ્યાન બારેક વાગ્યે ત્યાંથી પસાર થયેલા જીજે-૧૦-એએચ ૩૦૯૭ નંબરના મોટરસાયકલને પોલીસે શકના આધારે રોકાવી તેના ચાલક નવાનાગનામાં પાણીના ટાંકા પાસે રહેતા રમેશ મેઘજીભાઈ કણઝારિયા ઉર્ફે રમલા નામના શખ્સની તલાશી લીધી હતી. આ શખ્સના કબજામાંથી અંગ્રેજી શરાબની નવ બોટલ મળી આવી હતી. પોલીસે રૃા.૪૫૦૦ની કિંમતની બોટલ તેમજ બાઈક કબજે કરી રમેશની ધરપકડ કરી છે.